ระเบียบธนาคารเพื่อการส่งออกและนำเข้าแห่งประเทศไทยระเบียบธนาคารเพื่อการส่งออกและนำเข้าแห่งประเทศไทยว่าด้วยข้อมูลข่าวสารของธนาคารพ.ศ. ๒๕๕๙[๑] ด้วยสมควรปรับปรุงวิธีปฏิบัติเกี่ยวกับการจัดให้มีและการเปิดเผยข้อมูลข่าวสารของธนาคารให้มีความเหมาะสมกับโครงสร้างของธนาคารรวมทั้ง สอดคล้องกับการปฏิบัติตามพระราชบัญญัติข้อมูลข่าวสารของราชการ พ.ศ. ๒๕๔๐ยิ่งขึ้น จึงเห็นควรกำหนดระเบียบฉบับใหม่ โดยมีรายละเอียด ดังต่อไปนี้ข้อ๑ ระเบียบฉบับนี้เรียกว่า ระเบียบธนาคารเพื่อการส่งออกและนำเข้าแห่งประเทศไทยว่าด้วยข้อมูลข่าวสารของธนาคาร พ.ศ. ๒๕๕๙ข้อ๒ ให้ยกเลิกระเบียบธนาคารเพื่อการส่งออกและนำเข้าแห่งประเทศไทยว่าด้วยการจัดให้มีและการเปิดเผยข้อมูลข่าวสารของธนาคาร พ.ศ. ๒๕๕๒และประกาศธนาคารเพื่อการส่งออกและนำเข้าแห่งประเทศไทยที่ ธสน.บส. ๐๔๖/๒๕๕๑ เรื่องการดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๒๓ (๓)ลงวันที่ ๓ กันยายน ๒๕๕๑ข้อ๓ ในระเบียบฉบับนี้ธนาคาร หมายถึงธนาคารเพื่อการส่งออกและนำเข้าแห่งประเทศไทยหน่วยงานเจ้าของข้อมูล หมายถึงหน่วยงานของธนาคารตามที่กำหนดในข้อบังคับว่าด้วยการแบ่งหน่วยงานของธนาคารที่ใช้บังคับอยู่ในขณะนี้หรือที่จะแก้ไขเพิ่มเติมในภายหน้าซึ่งครอบครองหรือควบคุมดูแลข้อมูลข่าวสารของธนาคารตามระเบียบนี้คณะพิจารณา หมายถึงคณะพิจารณาจัดการข้อมูลข่าวสารของธนาคาร ซึ่งได้รับการแต่งตั้งจากกรรมการผู้จัดการผู้มีอำนาจอนุญาต หมายถึงผู้บริหารสูงสุดของหน่วยงานเจ้าของข้อมูล หรือผู้ที่ผู้บริหารสูงสุดของหน่วยงานเจ้าของข้อมูลมอบหมายซึ่งเป็นผู้มีอำนาจพิจารณาอนุญาตให้ตรวจดูหรือให้ทำสำเนาข้อมูลข่าวสารที่อยู่ในครอบครองหรือควบคุมดูแลข้อมูลข่าวสารของหน่วยงานนั้นคณะกรรมการวินิจฉัยการเปิดเผยข้อมูลข่าวสาร หมายถึงคณะกรรมการของหน่วยงานภายนอก ซึ่งคณะรัฐมนตรีเป็นผู้แต่งตั้งประกอบด้วยผู้ทรงคุณวุฒิที่มีความเชี่ยวชาญเฉพาะด้านข้อมูลข่าวสารของราชการโดยมีอำนาจหน้าที่พิจารณาวินิจฉัยอุทธรณ์คำสั่งมิให้เปิดเผยข้อมูลข่าวสารตามมาตรา๑๔ หรือมาตรา ๑๕ หรือคำสั่งไม่รับฟังคำคัดค้านตามมาตรา ๑๗ หรือคำสั่งไม่แก้ไขเปลี่ยนแปลงหรือลบข้อมูลข่าวสารส่วนบุคคลตามมาตรา๒๕ แห่งพระราชบัญญัติข้อมูลข่าวสารของราชการ พ.ศ. ๒๕๔๐ข้อมูลข่าวสาร หมายถึงสิ่งที่สื่อความหมายให้รู้เรื่องราว ข้อเท็จจริง ข้อมูล หรือสิ่งใด ๆไม่ว่าการสื่อความหมายนั้นจะทำได้โดยสภาพของสิ่งนั้นเอง หรือโดยผ่านวิธีการใด ๆและไม่ว่าจะได้จัดทำในรูปของเอกสาร แฟ้ม รายงานหนังสือ แผนผัง แผนที่ ภาพวาด ภาพถ่าย ฟิล์ม การบันทึกภาพหรือเสียงการบันทึกโดยคอมพิวเตอร์หรือวิธีอื่นใดที่ทำให้สิ่งที่บันทึกไว้ปรากฏได้ข้อมูลข่าวสารส่วนบุคคล หมายถึงข้อมูลข่าวสารเกี่ยวกับสิ่งเฉพาะตัวของบุคคลธรรมดา เช่น การศึกษา ฐานะการเงินประวัติสุขภาพ ประวัติอาชญากรรม หรือประวัติการทำงานบรรดาที่มีชื่อของผู้นั้นหรือเลขหมาย รหัสหรือสิ่งบอกลักษณะอื่นที่ทำให้รู้ตัวผู้นั้นได้ เช่น ลายพิมพ์นิ้วมือ แผ่นบันทึกลักษณะเสียงของคนหรือรูปถ่ายและให้หมายความรวมถึงข้อมูลข่าวสารเกี่ยวกับสิ่งเฉพาะตัวของผู้ที่ถึงแก่กรรมแล้วด้วยข้อมูลข่าวสารลับ หมายถึงข้อมูลข่าวสารที่มีคำสั่งไม่ให้เปิดเผยและอยู่ในความครอบครองหรือควบคุมดูแลของธนาคารซึ่งมีการกำหนดให้มีชั้นความลับเป็น ชั้นลับ ชั้นลับมาก หรือชั้นลับที่สุดข้อมูลข่าวสารของธนาคาร หมายถึงข้อมูลข่าวสารที่อยู่ในความครอบครองหรือควบคุมดูแลของธนาคารการจัดเก็บข้อมูลข่าวสารของธนาคาร หมายถึง การจัดทำหรือรวบรวมข้อมูลข่าวสารเพื่อมีไว้ หรือนำมาใช้ประโยชน์ในงานของธนาคารและให้หมายความรวมถึง การแก้ไข ปรับปรุง และเปลี่ยนแปลงให้ถูกต้องและเป็นปัจจุบันอยู่เสมอด้วยทะเบียนข้อมูลข่าวสารของธนาคาร หมายถึงทะเบียนควบคุมเพื่อแสดงรายการรับ - ส่ง ข้อมูลข่าวสารของธนาคารตามระเบียบนี้ซึ่งแยกต่างหากจากทะเบียนควบคุมประเภทอื่น ๆหมวด ๑คณะพิจารณาจัดการข้อมูลข่าวสารของธนาคาร ข้อ๔ ให้มีคณะพิจารณาคณะหนึ่งเรียกว่า คณะพิจารณาจัดการข้อมูลข่าวสารของธนาคาร ประกอบด้วยคณะพิจารณาไม่เกิน ๗ คน ดังนี้(๑) ผู้ช่วยผู้บริหารองค์กร เป็นประธาน(๒) ผู้บริหารสูงสุดของสำนักบริหาร สำนักกฎหมาย สำนักกำกับการปฏิบัติงานและฝ่ายกลยุทธ์ และวางแผนองค์กร หน่วยงานละ ๑ คน(๓) ผู้บริหารสูงสุดจากหน่วยงานอื่น ๆ ของธนาคารอีก ๒ คนทั้งนี้ให้มีผู้แทนจากสำนักกำกับการปฏิบัติงานอีก ๑ คน เพื่อทำหน้าที่เป็นเลขานุการข้อ๕ ให้คณะพิจารณา มีอำนาจและหน้าที่ดังต่อไปนี้(๑) ให้คำแนะนำหรือเสนอความเห็นเกี่ยวกับการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ ในส่วนที่เกี่ยวกับธนาคาร(๒)พิจารณาวินิจฉัยประเภทข้อมูลข่าวสารของธนาคารที่เปิดเผยได้หรือไม่ต้องเปิดเผยหรือข้อมูลข่าวสารที่เป็นความลับของทางราชการหรือธนาคาร(๓) พิจารณาวินิจฉัยประเภทข้อมูลข่าวสารที่ควรจัดเก็บไว้ที่ธนาคารหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดตามพระราชบัญญัติว่าด้วยข้อมูลข่าวสารของราชการพ.ศ. ๒๕๔๐ หรือที่อาจมีการเปลี่ยนแปลงชื่อเป็นอย่างอื่นในภายหน้า(๔) พิจารณาจัดตั้งศูนย์ข้อมูลข่าวสารตามพระราชบัญญัติข้อมูลข่าวสารของราชการพ.ศ. ๒๕๔๐ และอื่น ๆ ที่เกี่ยวข้อง(๕) กำหนดประกาศ หรือวิธีปฏิบัติงาน รวมทั้งอัตราค่าธรรมเนียมต่าง ๆ ที่เกี่ยวข้องกับการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ ในส่วนที่เกี่ยวข้องกับธนาคาร(๖) ให้คำแนะนำหรือเสนอความเห็นเกี่ยวกับการปรับปรุงและเชื่อมโยงข้อมูลข่าวสารของธนาคารตามพระราชบัญญัติข้อมูลข่าวสารของราชการพ.ศ. ๒๕๔๐ กับหน่วยงานทั้งภายในและภายนอกธนาคาร(๗)ให้คำแนะนำหรือความเห็นกรณีมีปัญหาอุปสรรคเกี่ยวกับการปฏิบัติตามระเบียบนี้(๘) แจ้งให้หน่วยงานภายในของธนาคารให้ความร่วมมือเพื่อดำเนินการใด ๆที่เกี่ยวกับการปฏิบัติตามพระราชบัญญัติข้อมูลข่าวสารของราชการ พ.ศ. ๒๕๔๐ให้เป็นไปด้วยความเรียบร้อย(๙) แต่งตั้งคณะอนุกรรมการหรือคณะทำงาน (แล้วแต่กรณี)เพื่อช่วยปฏิบัติงานในเรื่องใด ๆที่สอดคล้องและสนับสนุนการปฏิบัติตามพระราชบัญญัติข้อมูลข่าวสารของราชการ พ.ศ.๒๕๔๐ ตามความเหมาะสมพร้อมทั้งมอบหมายอำนาจหน้าที่ให้แก่คณะอนุกรรมการหรือคณะทำงานดังกล่าวได้ตามที่เห็นสมควร(๑๐) ดำเนินการอื่นใดตามที่กรรมการผู้จัดการมอบหมายข้อ๖การประชุมคณะพิจารณาต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมถ้าประธานคณะพิจารณาไม่มาหรือไม่สามารถปฏิบัติหน้าที่ได้ให้คณะพิจารณาที่มาประชุมเลือกคณะพิจารณาคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากคณะพิจารณาคนหนึ่งให้มีเสียงหนึ่งในการลงคะแนน ถ้ามีคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดทั้งนี้ให้นำความดังกล่าวข้างต้นมาใช้บังคับกับการประชุมของคณะอนุกรรมการหรือคณะทำงานที่คณะพิจารณาแต่งตั้งโดยอนุโลมข้อ๗ มติของคณะพิจารณาทุกเรื่องต้องรายงานให้กรรมการผู้จัดการทราบ จึงจะดำเนินการตามมตินั้นได้หมวด ๒การจัดระบบและจัดเก็บข้อมูลข่าวสารของธนาคาร ข้อ๘ให้สำนักบริหารจัดระบบและเก็บข้อมูลข่าวสารของธนาคารที่อยู่ในความครอบครองหรือควบคุมดูแลให้สอดคล้องเป็นไปตามมาตรา๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ตามดัชนีข้อมูลข่าวสารที่คณะพิจารณากำหนดและมีรายละเอียดที่เพียงพอสำหรับประชาชนสามารถค้นหาข้อมูลข่าวสารได้เองข้อ๙ให้หน่วยงานเจ้าของข้อมูลจัดแยกประเภทข้อมูลข่าวสารที่อยู่ในความครอบครองหรือควบคุมดูแลตามที่คณะพิจารณากำหนด โดยแยกประเภทข้อมูลข่าวสารให้สอดคล้องเป็นไปตามพระราชบัญญัติข้อมูลข่าวสารของราชการพ.ศ. ๒๕๔๐ ดังนี้(๑) ข้อมูลข่าวสารที่ลงพิมพ์ในราชกิจจานุเบกษา ตามมาตรา ๗(๒) ข้อมูลข่าวสารที่จัดไว้ให้ประชาชนเข้าตรวจดูได้ ตามมาตรา ๙(๓) ข้อมูลข่าวสารอื่น ตามมาตรา ๑๑การจัดแยกประเภทข้อมูลข่าวสารตามวรรคหนึ่งให้คำนึงถึงลักษณะของข้อมูลข่าวสารว่าเป็นข้อมูลข่าวสารที่จะเปิดเผยมิได้ตามมาตรา๑๔ หรือเป็นข้อมูลข่าวสารที่อาจมีคำสั่งมิให้เปิดเผยตามมาตรา ๑๕แห่งพระราชบัญญัติข้อมูลข่าวสารของราชการ พ.ศ. ๒๕๔๐ หรือไม่ด้วยให้หน่วยงานเจ้าของข้อมูลจัดส่งข้อมูลข่าวสารตาม(๑) และ (๒) โดยพิจารณาข้อมูลข่าวสารที่ต้องจัดส่งตามเอกสารแนบท้ายระเบียบหมายเลข๑ ไปยังสำนักบริหาร เพื่อพิจารณาดำเนินการตามข้อ ๘ ต่อไปข้อ๑๐ ในการดำเนินงานตามข้อ ๙ให้หน่วยงานเจ้าของข้อมูลจัดให้มีพนักงานเพื่อควบคุมดูแล ตรวจสอบ ติดตามจัดเก็บข้อมูลข่าวสารของธนาคาร รวมทั้งประสานงานในการดำเนินการดังกล่าวให้เป็นไปด้วยความเรียบร้อย ทั้งนี้ในกรณีมีการปรับปรุงเปลี่ยนแปลงข้อมูลที่อยู่ในความรับผิดชอบให้นำส่งมายังสำนักบริหารเพื่อปรับปรุงข้อมูลให้ทันสมัยอยู่เสมอด้วยข้อ๑๑พนักงานที่มีหน้าที่ในการจัดเก็บข้อมูลข่าวสารของธนาคารจะต้องใช้ความระมัดระวังในการจัดเก็บเพื่อป้องกันการรั่วไหลของข้อมูลข่าวสารหากในขณะที่จัดเก็บหรือจัดทำข้อมูลข่าวสารของธนาคารได้จัดทำร่างหรือเอกสารอื่นใดที่มีข้อมูลข่าวสารของธนาคารปะปนอยู่หน่วยงานผู้จัดทำหรือจัดเก็บจะต้องรวบรวมร่าง หรือเอกสารอื่นใดเหล่านั้นไปจัดเก็บหรือทำลายตามข้อกำหนดและวิธีการที่มีการกำหนดไว้หรือที่เหมาะสม เพื่อป้องกันมิให้สามารถนำข้อมูลข่าวสารของธนาคารนั้น ๆไปใช้ได้อีกในกรณีที่ข้อมูลข่าวสารเป็นเอกสารสำเนาพนักงานผู้จัดทำข้อมูลข่าวสารต้องใช้ความระมัดระวังในการจัดเก็บสำเนาเช่นเดียวกับต้นฉบับข้อมูลข่าวสารของธนาคารนั้นๆข้อ๑๒ข้อมูลข่าวสารของธนาคารใดที่ได้นำมาจัดใช้เป็นครั้งคราวเพื่อการอย่างหนึ่งอย่างใดโดยเฉพาะ อาทิเช่นนำมาแจกเพื่อเป็นข้อมูลในการพิจารณาในที่ประชุมให้เป็นหน้าที่ของพนักงานผู้รับข้อมูลข่าวสารของธนาคาร ผู้ดำเนินการประชุมและ/หรือเลขานุการที่ประชุม จัดเก็บและทำลายข้อมูลข่าวสารของธนาคารนั้น ๆตามความเหมาะสมอย่างไรก็ตามให้เป็นหน้าที่ของพนักงานทุกคนที่มีหน้าที่จัดทำหรือจัดเก็บข้อมูลข่าวสารของธนาคารหรือไม่มีหน้าที่ดังกล่าวแต่ได้รับหรือมีอยู่ในครอบครองหรือรับทราบข้อมูลข่าวสารของธนาคารด้วยวิธีการอย่างหนึ่งอย่างใดจะต้องเก็บรักษาข้อมูลข่าวสารของธนาคารให้เป็นความลับและไม่นำไปเปิดเผยต่อบุคคลอื่นใดโดยมิได้รับอนุญาตหมวด ๓ระบบข้อมูลข่าวสารทางอิเล็กทรอนิกส์ ข้อ๑๓ให้หน่วยงานเจ้าของข้อมูลที่จัดส่งข้อมูลข่าวสารตามข้อ ๙ (๑) และ (๒)แล้วนำส่งข้อมูลข่าวสารดังกล่าวในรูปแบบ soft fileไปยังฝ่ายเทคโนโลยีสารสนเทศเพื่อพิจารณาและดำเนินการจัดแยกประเภทเพื่อประกาศและเผยแพร่ลงในระบบข้อมูลข่าวสารอิเล็กทรอนิกส์ตามที่คณะพิจารณากำหนดต่อไปข้อ๑๔ให้ฝ่ายเทคโนโลยีสารสนเทศมีหน้าที่และความรับผิดชอบในการพิจารณาปรับปรุงหรือแก้ไขความเหมาะสมของระบบข้อมูลข่าวสารทางอิเล็กทรอนิกส์หมวด ๔วิธีการปฏิบัติต่อข้อมูลข่าวสารลับ ข้อ๑๕ การปฏิบัติต่อข้อมูลข่าวสารลับมิให้รั่วไหลและการเปิดเผยข้อมูลข่าวสารลับของธนาคาร ให้ปฏิบัติตามระเบียบของธนาคารว่าด้วยข้อมูลข่าวสารลับและกฎหมาย หรือระเบียบอื่น ๆ ที่เกี่ยวข้องโดยเคร่งครัดหมวด ๕การขอข้อมูลข่าวสารและการอนุญาต ข้อ๑๖ผู้ใดประสงค์จะเข้าตรวจดูหรือสำเนาหรือขอสำเนาที่มีคำรับรองถูกต้องของข้อมูลข่าวสารของธนาคารให้ยื่นคำขอเป็นหนังสือตามเอกสารแบบท้ายระเบียบหมายเลข ๒ ต่อพนักงานของสำนักบริหารกรณีหน่วยงานอื่นของธนาคารเป็นผู้รับคำขอให้หน่วยงานนั้นนำส่งคำขอดังกล่าวไปยังสำนักบริหารโดยทันทีเพื่อลงทะเบียนรับคำขอนั้นในทะเบียนข้อมูลข่าวสารของธนาคารข้อ๑๗ ให้พนักงานของสำนักบริหารซึ่งได้รับคำขอตรวจสอบว่า ข้อมูลข่าวสารของธนาคารตามคำขอนั้นเป็นข้อมูลข่าวสารของธนาคารที่อยู่ในความครอบครองหรือควบคุมดูแลของสำนักบริหารหรือหน่วยงานอื่นของธนาคาร และให้ดำเนินการดังต่อไปนี้(๑) ในกรณีที่ข้อมูลข่าวสารของธนาคารอยู่ในความครอบครองของสำนักบริหารให้เสนอเรื่องต่อผู้มีอำนาจอนุญาตตามข้อ ๑๘ (๑) เพื่อพิจารณา(๒)ในกรณีที่ข้อมูลข่าวสารของธนาคารอยู่ในความครอบครองของหน่วยงานอื่นของธนาคารให้ประสานงานไปยังหน่วยงานดังกล่าว ภายใน ๒ วันทำการนับแต่วันที่สำนักบริหารได้รับคำขอเพื่อให้พนักงานผู้มีอำนาจอนุญาตตามข้อ ๑๘ (๒)เพื่อพิจารณาข้อ๑๘ ให้พนักงานดังต่อไปนี้เป็นผู้มีอำนาจอนุญาตให้ตรวจดูหรือให้ทำสำเนาข้อมูลข่าวสารของธนาคาร(๑) ผู้บริหารสำนักบริหาร หรือผู้ซึ่งได้รับมอบหมายสำหรับข้อมูลข่าวสารของธนาคารที่อยู่ในความครอบครองหรือควบคุมดูแลของสำนักบริหาร(๒) ผู้บริหารสูงสุดของหน่วยงานเจ้าของข้อมูลหรือผู้ซึ่งผู้บริหารสูงสุดของหน่วยงานเจ้าของข้อมูลมอบหมายสำหรับข้อมูลข่าวสารของธนาคารที่อยู่ในความครอบครองหรือควบคุมดูแลของหน่วยงานของตน(๓) คณะพิจารณา สำหรับข้อมูลข่าวสารของธนาคารทุกประเภทในกรณีที่ผู้มีอำนาจตาม(๑) และ (๒) ไม่อาจวินิจฉัยได้ว่าข้อมูลข่าวสารของธนาคารใดเป็นข้อมูลข่าวสารที่เปิดเผยได้หรือไม่ให้เสนอเรื่องพร้อมความเห็นต่อคณะพิจารณาตาม (๓) เพื่อพิจารณาวินิจฉัยข้อ๑๙หากข้อมูลข่าวสารของธนาคารที่มีผู้ขอให้ธนาคารเปิดเผยเข้าลักษณะเป็นข้อมูลข่าวสารส่วนบุคคลแล้ว หน่วยงานเจ้าของข้อมูลนั้นจะต้องได้รับหนังสือยินยอมเป็นลายลักษณ์อักษรจากเจ้าของข้อมูลข่าวสารส่วนบุคคลที่เกี่ยวข้องนั้นก่อนเว้นแต่กรณีดังต่อไปนี้(๑) การเปิดเผยต่อเจ้าหน้าที่ของธนาคาร เพื่อนำไปใช้ตามอำนาจหน้าที่(๒) การเปิดเผยเพื่อการใช้ข้อมูลข่าวสารส่วนบุคคลนั้นตามปกติภายใต้วัตถุประสงค์ของการจัดให้มีระบบข้อมูลข่าวสารส่วนบุคคลนั้น(๓)การเปิดเผยต่อหน่วยงานของรัฐด้านการวางแผน หรือการสถิติ หรือสำมะโนต่าง ๆซึ่งมีหน้าที่ต้องรักษาข้อมูลข่าวสารส่วนบุคคลไว้ไม่ให้เปิดเผยต่อไปยังผู้อื่น(๔) การเปิดเผยเพื่อประโยชน์ในการศึกษาวิจัย โดยไม่ระบุชื่อหรือส่วนที่ทำให้รู้ว่าเป็นข้อมูลข่าวสารส่วนบุคคลที่เกี่ยวกับบุคคลใด(๕) การเปิดเผยต่อหอจดหมายเหตุแห่งชาติ กรมศิลปากรหรือหน่วยงานอื่นของรัฐตามที่กฎหมายกำหนดเพื่อการตรวจดูคุณค่าในการเก็บรักษาข้อมูลข่าวสาร เมื่อธนาคารไม่ประสงค์จะเก็บแล้ว(๖) การเปิดเผยต่อเจ้าหน้าที่ของรัฐ เพื่อการป้องกันการฝ่าฝืนหรือไม่ปฏิบัติตามกฎหมาย การสืบสวน การสอบสวน หรือการฟ้องคดีไม่ว่าเป็นคดีประเภทใดก็ตาม(๗) การเปิดเผยซึ่งจำเป็นเพื่อการป้องกัน หรือระงับอันตรายต่อชีวิตหรือสุขภาพของบุคคล(๘) การเปิดเผยต่อศาล หรือเจ้าหน้าที่ของรัฐ หรือหน่วยงานของรัฐหรือบุคคลที่มีอำนาจตามกฎหมายที่จะขอข้อเท็จจริงดังกล่าว(๙) การเปิดเผยในกรณีอื่นที่มีกฎหมายกำหนดอนุญาตไว้ข้อ๒๐ ในกรณีที่ผู้มีอำนาจตามข้อ ๑๘ (๑)และ (๒) มีคำสั่งอนุญาตตามคำขอ ให้ผู้ยื่นคำขอตรวจดูหรือรับสำเนาข้อมูลข่าวสารของธนาคารนั้นได้ที่สำนักบริหารในกรณีที่ข้อมูลข่าวสารของธนาคารอยู่ในความครอบครองหรือควบคุมดูแลของหน่วยงานอื่นของธนาคารให้หน่วยงานเจ้าของข้อมูลนั้นจัดส่งข้อมูลข่าวสารหรือสำเนาข้อมูลข่าวสารของธนาคารไปยังสำนักบริหารเพื่อให้ผู้ยื่นคำขอตรวจดูหรือรับสำเนาข้อมูลข่าวสารนั้นรวมทั้งบันทึกรายละเอียดข้อมูลดังกล่าว ลงในทะเบียนข้อมูลข่าวสารของธนาคารต่อไปข้อ๒๑ ในกรณีที่ผู้มีอำนาจตามข้อ ๑๘มีคำสั่งไม่เปิดเผยข้อมูลข่าวสารของธนาคารให้สำนักบริหารแจ้งคำสั่งพร้อมเหตุผลให้ผู้ยื่นคำขอทราบรวมทั้งแจ้งสิทธิและกำหนดเวลาในการอุทธรณ์ต่อคณะกรรมการวินิจฉัยการเปิดเผยข้อมูลข่าวสารตามพระราชบัญญัติข้อมูลข่าวสารของราชการ พ.ศ. ๒๕๔๐ในกรณีคณะกรรมการวินิจฉัยการเปิดเผยข้อมูลข่าวสารมีคำวินิจฉัยให้เปิดเผยข้อมูลข่าวสารของธนาคารให้ดำเนินการตามคำวินิจฉัยและจัดส่งเอกสารข้อมูลไปยังผู้ขอข้อมูลข่าวสารโดยเร็วข้อ๒๒ ข้อมูลข่าวสารของธนาคารใดหากมีกฎหมาย ระเบียบ ประกาศ คำสั่ง หรือมติคณะรัฐมนตรีกำหนดวิธีปฏิบัติเกี่ยวกับการขอข้อมูลข่าวสารและการอนุมัติไว้เป็นพิเศษให้ปฏิบัติตามกฎหมายระเบียบ ประกาศ คำสั่ง หรือมติคณะรัฐมนตรีดังกล่าวด้วยหมวด ๖การบริการข้อมูลข่าวสารของธนาคาร ข้อ๒๓ ให้สำนักบริหารมีอำนาจและหน้าที่ดำเนินการเพื่อประโยชน์ในการปฏิบัติตามระเบียบนี้ ดังต่อไปนี้(๑) เป็นศูนย์กลางการรับเรื่อง และให้บริการข้อมูลข่าวสารของธนาคารโดยเป็นสถานที่ติดต่อสอบถาม และรับคำขอจากผู้มาติดต่อขอข้อมูลข่าวสารของธนาคาร(๒) รวบรวมข้อมูลข่าวสารของธนาคารที่ถูกต้อง ทันสมัยและเปิดเผยได้ไว้เพื่อจำหน่ายหรือจ่ายแจก(๓) อำนวยความสะดวกและให้คำแนะนำแก่ผู้ยื่นคำขอ(๔)ข้อมูลข่าวสารของธนาคารใดที่ไม่สามารถเปิดเผยได้ให้แจ้งผู้ยื่นคำขอทราบพร้อมเหตุผลตามที่ผู้มีอำนาจอนุญาตได้พิจารณาตามข้อ๑๘(๕)ประสานงานกับหน่วยงานที่เกี่ยวข้องเพื่ออำนวยความสะดวกในการให้ข้อมูลข่าวสารของธนาคาร(๖) จัดให้มีแบบการขอใช้บริการข้อมูลข่าวสารของธนาคารสำหรับผู้มาติดต่อขอข้อมูลข่าวสารโดยจัดบริการไว้ที่สำนักบริหาร(๗) กำหนดหลักเกณฑ์วิธีปฏิบัติในการขอข้อมูลข่าวสารของธนาคารข้อ๒๔เมื่อมีผู้มาติดต่อขอข้อมูลข่าวสารของธนาคารด้วยตนเองที่สำนักบริหารให้ผู้ยื่นคำขอกรอกแบบการขอใช้บริการข้อมูลข่าวสารของธนาคารตามเอกสารแนบท้ายระเบียบหมายเลข๒ หากผู้ยื่นคำขอไม่สามารถกรอกแบบดังกล่าวได้ไม่ว่ากรณีใด ๆ ให้พนักงานของสำนักบริหารเป็นผู้ดำเนินการกรอกแบบคำขอใช้บริการข้อมูลข่าวสารของธนาคารแทนและให้ผู้ยื่นคำขอลงนามก่อนนำเสนอผู้บริหารสำนักบริหารหรือผู้ได้รับมอบหมายพิจารณาดำเนินการต่อไปกรณีผู้มาติดต่อขอข้อมูลข่าวสารของธนาคารด้วยตนเองที่หน่วยงานอื่นของธนาคารให้หน่วยงานหรือพนักงานของหน่วยงานนั้น ดำเนินการเช่นเดียวกับวรรคแรกข้อ๒๕ ให้สำนักบริหารหรือหน่วยงานเจ้าของข้อมูล ดำเนินการในการให้ข้อมูลข่าวสารของธนาคาร ดังนี้(๑)ให้ข้อมูลข่าวสารที่เปิดเผยได้ตามที่กำหนดในพระราชบัญญัติข้อมูลข่าวสารของราชการพ.ศ. ๒๕๔๐ แก่ผู้ยื่นคำขอโดยแจ้งให้ผู้ยื่นคำขอมาลงนามเพื่อรับเอกสารที่ร้องขอโดยเร็ว แต่ทั้งนี้ไม่ควรเกินระยะเวลา ๑๕ วัน นับแต่วันที่ได้รับคำขอในกรณีที่มีเหตุจำเป็นให้สามารถขยายเวลาออกไปได้ แต่ต้องแสดงเหตุผลประกอบ ทั้งนี้เมื่อรวมเวลาทั้งหมดแล้วต้องไม่เกิน ๓๐ วัน นับแต่วันที่ได้รับคำขอพร้อมกับแจ้งให้ผู้ยื่นคำขอทราบด้วย(๒) ในกรณีที่ข้อมูลข่าวสารใดที่สำนักบริหาร หรือหน่วยงานเจ้าของข้อมูลไม่สามารถใช้ดุลยพินิจพิจารณาได้ว่าจะเปิดเผยได้หรือไม่ให้ส่งข้อมูลข่าวสารนั้นเสนอคณะพิจารณาเพื่อพิจารณาวินิจฉัยว่าสามารถเปิดเผยได้หรือไม่(๓) อำนวยความสะดวก และ/หรือประสานงานกับหน่วยงานของธนาคารเพื่อขอข้อมูลข่าวสารของธนาคารในกรณีที่ไม่มีข้อมูลข่าวสารอยู่ที่หน่วยงานนั้นข้อ๒๖ในกรณีผู้ยื่นคำขอข้อมูลข่าวสารของธนาคารประสงค์ให้รับรองสำเนาถูกต้องของข้อมูลข่าวสารให้พนักงานของสำนักบริหารหรือหน่วยงานเจ้าของข้อมูลตั้งแต่ตำแหน่งผู้บริหารส่วนหรือเทียบเท่าขึ้นไปของหน่วยงานนั้นเป็นผู้รับรองสำเนาถูกต้อง โดยลงลายมือชื่อ พร้อมทั้งชื่อตัวชื่อสกุล และตำแหน่ง ตลอดจน วัน เดือน ปี ให้ชัดเจน ทั้งนี้ ให้รับรองตามจำนวนที่ผู้ยื่นคำขอให้รับรองในกรณีที่ผู้ยื่นคำขอขอข้อมูลข่าวสารจำนวนมากหรือบ่อยครั้ง โดยไม่มีเหตุอันสมควรให้เป็นดุลยพินิจของผู้บริหารสำนักบริหาร หรือผู้บริหารหน่วยงานเจ้าของข้อมูลเป็นผู้พิจารณาจัดข้อมูลข่าวสารนั้นได้ตามความเหมาะสม แต่ต้องแสดงเหตุผลประกอบข้อ๒๗ การเรียกเก็บค่าธรรมเนียม การยกเว้นค่าธรรมเนียมหรือการลดอัตราค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารให้เป็นไปตามประกาศธนาคารเพื่อการส่งออกและนำเข้าแห่งประเทศไทย เรื่องหลักเกณฑ์การเข้าตรวจดู ศึกษา ค้นคว้า หรือขอสำเนาข้อมูลข่าวสารและการเรียกเก็บค่าธรรมเนียมของธนาคารเพื่อการส่งออกและนำเข้าแห่งประเทศไทยที่กำหนดให้สำนักบริหารหรือหน่วยงานอื่นของธนาคารเมื่อรับคำขอและค่าธรรมเนียมการขอสำเนาหรือขอสำเนาที่มีคำรับรองถูกต้องตามประกาศธนาคารเพื่อการส่งออกและนำเข้าแห่งประเทศไทยเรื่อง หลักเกณฑ์การเข้าตรวจดู ศึกษา ค้นคว้า หรือขอสำเนาข้อมูลข่าวสารและการเรียกเก็บค่าธรรมเนียมของธนาคารเพื่อการส่งออกและนำเข้าแห่งประเทศไทยไว้แล้วให้นำส่งค่าธรรมเนียมดังกล่าวให้ฝ่ายบัญชีตามหลักเกณฑ์และวิธีการที่ฝ่ายบัญชีกำหนดหมวด ๗ทะเบียนข้อมูลข่าวสารของธนาคาร ข้อ๒๘ ให้สำนักบริหารจัดทำทะเบียนข้อมูลข่าวสารของธนาคารเพื่อแสดงรายการข้อมูลข่าวสารของธนาคารที่มีผู้ขอข้อมูลให้เป็นระบบกำกับไว้ โดยมีรายละเอียดแสดงรายการอย่างน้อย ดังนี้(๑) วัน เดือน ปี ที่ขอ ตรวจดู หรือยืม(๒) วัตถุประสงค์ในการขอ ตรวจดู หรือยืม(๓) ชื่อผู้ขอข้อมูลข่าวสาร พร้อมหลักฐานแสดงตัวบุคคล(๔) ลายมือชื่อผู้ขอ(๕) วัน เดือน ปี ที่ส่งผลการขอข้อมูลข่าวสารของธนาคาร(๖) ชื่อ และลายมือชื่อผู้รับ(๗) หมายเหตุทั้งนี้กรณีที่ไม่เปิดเผยข้อมูลข่าวสารของธนาคารแก่ผู้ขอข้อมูลข่าวสารให้แสดงเหตุผลที่ไม่เปิดเผยไว้ในช่องหมายเหตุด้วยหมวด ๘เบ็ดเตล็ด ข้อ๒๙ในกรณีอื่นใดที่มิได้ระบุในระเบียบนี้ให้ปฏิบัติตามพระราชบัญญัติข้อมูลข่าวสารของราชการ พ.ศ. ๒๕๔๐ให้กรรมการผู้จัดการมีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้รวมทั้ง มีอำนาจวินิจฉัยสั่งการตามที่เห็นสมควรข้อ๓๐ การขอข้อมูลข่าวสารของธนาคารใดที่ไม่เข้าข่ายหรือไม่ปฏิบัติตามพระราชบัญญัติข้อมูลข่าวสารของราชการ พ.ศ. ๒๕๔๐ให้เป็นอำนาจหน้าที่ของคณะพิจารณาในการวินิจฉัย สั่งการและรายงานให้กรรมการผู้จัดการทราบต่อไปข้อ๓๑ หน่วยงานเจ้าของข้อมูลต้องปฏิบัติและให้ความร่วมมือในการให้ข้อมูลข่าวสารกับสำนักบริหารเพื่อปฏิบัติให้เป็นไปตามพระราชบัญญัติข้อมูลข่าวสารของราชการ พ.ศ. ๒๕๔๐ข้อ๓๒ให้ผู้บริหารสูงสุดของหน่วยงานเจ้าของข้อมูลรับผิดชอบในการจัดเก็บข้อมูลข่าวสารของธนาคาร การให้บริการและดูแลการปฏิบัติงานทั้งหลายที่เกี่ยวกับข้อมูลข่าวสารของธนาคารในความรับผิดชอบให้เป็นไปตามระเบียบนี้รวมทั้งมีอำนาจวินิจฉัยปัญหาภายในหน่วยงานเกี่ยวกับการปฏิบัติตามระเบียบนี้ด้วยข้อ๓๓ให้หน่วยงานหลักที่รับผิดชอบในการดูแลการออกหรือการกำหนดโครงสร้างการจัดองค์กร อำนาจหน้าที่สำคัญขององค์กรวิธีการดำเนินงาน และ/หรือ กฎ มติคณะรัฐมนตรี ข้อบังคับ คำสั่งหนังสือเวียน ระเบียบ แบบแผน นโยบายการตีความใด ๆ ที่มีสภาพอย่างกฎเพื่อให้มีผลทั่วไปต่อเอกชนที่เกี่ยวข้องแจ้งและส่งข้อมูลข่าวสารของธนาคารนั้นให้สำนักกำกับการปฏิบัติงานเพื่อพิจารณาและดำเนินการจัดส่งข้อมูลข่าวสารของธนาคารเหล่านั้นไปลงพิมพ์ในราชกิจจานุเบกษาต่อไปข้อ๓๔ให้หน่วยงานที่เก็บรักษาข้อมูลข่าวสารของธนาคารจัดส่งข้อมูลข่าวสารของธนาคารนั้นๆ ไปจัดเก็บหรือทำลายตามหลักเกณฑ์และวิธีการที่ธนาคารกำหนดข้อ๓๕ ให้คณะพิจารณามีอำนาจในการพิจารณากำหนด ปรับปรุง แก้ไข เพิ่มเติม เอกสารแนบท้ายระเบียบนี้ข้อ๓๖ ให้สำนักกำกับการปฏิบัติงานเป็นผู้มีหน้าที่กำกับการปฏิบัติงานให้เป็นไปตามระเบียบนี้และพิจารณาเสนอแก้ไขปรับปรุงระเบียบดังกล่าว รวมทั้งให้คำปรึกษาหากหน่วยงานเจ้าของข้อมูลมีข้อสงสัยเกี่ยวกับการปฏิบัติตามระเบียบนี้ข้อ๓๗ ให้ใช้ระเบียบนี้ตั้งแต่บัดนี้เป็นต้นไปประกาศ ณ วันที่ ๒๙กุมภาพันธ์ พ.ศ. ๒๕๕๙เขมทัศน์ สายเชื้อรักษาการกรรมการผู้จัดการ[เอกสารแนบท้าย]๑. เอกสารแนบท้ายระเบียบหมายเลข ๑ขอบเขตและดัชนีข้อมูลข่าวสารของธนาคารตามมาตรา ๗ และมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐๒. เอกสารแนบท้ายระเบียบหมายเลข ๒แบบการขอใช้บริการข้อมูลข่าวสารของธนาคารเพื่อการส่งออกและนำเข้าแห่งประเทศไทย(ดูข้อมูลจากภาพกฎหมาย)กัญฑรัตน์/ปริยานุช/จัดทำ๑๖ สิงหาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๗๔ ง/หน้า ๑/๘ สิงหาคม ๒๕๕๙